pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ประชุมคณะกรรมการร้องทุกข์กระทรวงยุติธรรม
วันศุกร์ที่ 28 เมษายน 2560
ประชุมคณะกรรมการร้องทุกข์กระทรวงยุติธรรม
พันตํารวจเอกดุษฎี  อารยวุฒิ รองปลัดกระทรวงยุติธรรม เป็นประธานการประชุมคณะกรรมการร้องทุกข์ ประจํากระทรวงยุติธรรม
เมื่อวันศุกร์ที่ ๒๘ เมษายน ๒๕๖๐ เวลา ๑๔.๐๐ น.
พันตํารวจเอกดุษฎี อารยวุฒิ รองปลัดกระทรวงยุติธรรม
เป็นประธานการประชุมคณะกรรมการร้องทุกข์ ประจํากระทรวงยุติธรรม
ณ ห้องประชุม ๒ กระทรวงยุติธรรม ชั้น ๘
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล-"บิ๊กอู๋" พบปะชาวบุรีรัมย์ สร้างงาน สร้างอาชีพ กลุ่มรับงานไปทำที่บ้าน ขับเคลื่อนไทยนิยมยั่งยืน
วันอังคารที่ 8 พฤษภาคม 2561
"บิ๊กอู๋" พบปะชาวบุรีรัมย์ สร้างงาน สร้างอาชีพ กลุ่มรับงานไปทําที่บ้าน ขับเคลื่อนไทยนิยมยั่งยืน
รมว.แรงงาน ลงพื้นที่ จ.บุรีรัมย์ ตรวจเยี่ยมผลการดําเนินของสมาชิกกลุ่มผู้รับงานไปทําที่บ้าน พร้อมมอบทุนสนับสนุนแก่สมาชิกนําไปต่อยอด สร้างงาน สร้างอาชีพ มีรายได้ให้กับตนเองและครอบครัว ลดความเหลื่อมล้ําทางสังคม สร้างความเข้มแข็งให้ชุมชน
วันนี้ (7 พ.ค.61) พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน พร้อมด้วย ผู้บริหารระดับสูงกระทรวงแรงงาน เยี่ยมชมกระบวนการผลิตการทําวิกผม และการสอนสมาชิกกลุ่มผู้รับงานไปทําที่บ้านทําวิกผม ณ บริษัท แอดเดอรานสไทย จํากัด ตั้งอยู่เลขที่ 122 หมู่ 9 ถ.บุรีรัมย์ - ประโคนชัย ต.อิสาน อ.เมืองบุรีรัมย์ จ.บุรีรัมย์ โดยบริษัท แอดเดอรานสไทย จํากัด ผู้ผลิตวิกผมจําหน่ายในประเทศและส่งออกต่างประเทศ มีพนักงาน 615 คน มีผู้รับงานทําวิกผมไปทําที่บ้าน จํานวน 1,542 คนซึ่งส่วนใหญ่เป็นประชาชนที่อยู่ใกล้เคียงบริษัท มีพนักงานที่ขึ้นทะเบียนเป็นผู้ประกันตนกองทุนประกันสังคม (ข้อมูล ณ วันที่ 31 มี.ค.61) จํานวน 618 คน
จากนั้น รัฐมนตรีว่าการกระทรวงแรงงาน เป็นประธานมอบเงินกู้ยืมจากกองทุนเพื่อผู้รับงานไปทําที่บ้านให้กลุ่มผู้รับงานไปทําที่บ้าน ซึ่งรับเย็บเสื้อผ้าให้กับฟลายนาว (FN) และนารายา ต.ชุมเห็ด อ.เมืองบุรีรัมย์ จ.บุรีรัมย์ ซึ่งสมาชิกเป็นผู้ประกันตนตามมาตรา 39 กองทุนประกันสังคม จํานวน 10 คน ซึ่งมีความประสงค์จะขอกู้เงินกองทุนผู้รับงานไปทําที่บ้านจากกรมการจัดหางาน จํานวน 2 คน เพื่อซื้อเครื่องจักรไว้ที่บ้านสําหรับเย็บผ้าในส่วนที่สามารถนํากลับไปทําต่อที่บ้านได้ เพื่อให้สามารถเพิ่มรายได้ให้กับตนเองได้มากขึ้น
ทั้งนี้ กระทรวงแรงงาน ได้ดําเนินการเพื่อลดความเหลื่อมล้ําทั้งทางด้านเศรษฐกิจและสังคม การดําเนินงานที่สําคัญส่วนหนึ่งคือการสนับสนุนให้แรงงานนอกระบบได้รับโอกาสในการประกอบอาชีพและมีรายได้มากขึ้น โดยการส่งเสริมให้แรงงานนอกระบบผู้ที่มีความต้องการรับงานไปทําที่บ้าน ได้รับความรู้ความเข้าใจในด้านต่างๆ เกี่ยวกับการรับงานไปทําที่บ้าน ส่งเสริมการพัฒนาทักษะด้านอาชีพ สนับสนุนการเข้าถึงแหล่งเงินทุนดอกเบี้ยต่ําให้กับผู้รับงานไปทําที่บ้าน ผ่านกองทุนเพื่อผู้รับงานไปทําที่บ้าน และสนับสนุนการร่วมกลุ่มทํางานร่วมกับชุมชน เพื่อสร้างความมั่นคงตามแนวทางไทยนิยมยั่งยืน
-------------------------------
กองเผยแพร่และประชาสัมพันธ์ - ข่าว/
สมภพ ศีลบุตร - ภาพ/
7 พฤษภาคม 2561
รัฐบาลไทย-ข่าวทำเนียบรัฐบาล-ปลัดสำนักนายกรัฐมนตรีแถลงข่าว “การจัดงานวันข้าราชการพลเรือนประจำปี พ.ศ. 2560”
วันพฤหัสบดีที่ 16 มีนาคม 2560
ปลัดสํานักนายกรัฐมนตรีแถลงข่าว “การจัดงานวันข้าราชการพลเรือนประจําปี พ.ศ. 2560”
วันนี้ (16 มีนาคม 2560) เวลา 15.30 น. ณ ศูนย์แถลงข่าว ตึกนารีสโมสร ทําเนียบรัฐบาล นายจิรชัย มูลทองโร่ย ปลัดสํานักนายกรัฐมนตรี ในฐานประธานกรรมการจัดงานวันข้าราชการพลเรือน ประจําปี พ.ศ. 2560
วันนี้ (16 มีนาคม 2560) เวลา 15.30 น. ณ ศูนย์แถลงข่าวตึกนารีสโมสร ทําเนียบรัฐบาล นายจิรชัย มูลทองโร่ย ปลัดสํานักนายกรัฐมนตรี ในฐานประธานกรรมการจัดงาน
วันข้าราชการพลเรือน ประจําปี พ.ศ. 2560 เป็นประธานแถลงข่าว ซึ่งมีสาระสําคัญสรุป ดังนี้
การจัดงานวันข้าราชการพลเรือน ประจําปี พ.ศ. 2560 กําหนดหัวข้อการจัดงานเชื่อมโยงกับการน้อมนํา พระราชปณิธานและหลักการทรงงานของพระสมเด็จพระปรมินทรมหาภูมิพลอดุยเดช มาเป็นแนวทางในการปฏิบัติงานของข้าราชการ ภายใต้หัวข้อ “สืบสานพระราชปณิธานและหลักการทรงงานของพระบาทสมเด็จปรมินทรมหาภูมิพลอดุลยเดช”
ทั้งนี้ การจัดงานวันข้าราชการพลเรือน จัดขึ้นวันที่ 31 มีนาคม 2560 ตึกสันติไมตรี ทําเนียบรัฐบาล และตลาดคลองผดุงกรุงเกษม ข้างทําเนียบรัฐบาล ภายในงานมีกิจกรรมต่าง ๆ มากมาย ประกอบด้วย การแสดงนิทรรศการสืบสานพระราชปณิธานและหลักการทรงงานของพระสมเด็จพระปรมินทรมหาภูมิพลอดุลยเดช ของหน่วยงานต่าง ๆ อาทิ นิทรรศการอัครศิลปิน นิทรรศการปรัชญา เศรษฐกิจพอเพียง นิทรรศการพระบิดาแห่งการพัฒนาพลังงานไทย เป็นต้น นอกจากนี้ ยังมีการจัดกิจกรรมการเสวนา การบรรยายพิเศษ รวมทั้งการให้บริการประชาชนของหน่วยงานราชการ อาทิ การทําบัตรประจําตัวประชาชน การทําหนังสือเดินทาง การฝึกสาธิตอาชีพและการฉีดวัคซีนป้องกันไข้หวัดใหญ่ ฟรี เป็นต้น
นอกจากนี้ ในวันดังกล่าว เวลา 10.00 น. พลเอก ประยุทธ์ จันทร์โอชา นายกรัฐมนตรี จะเป็นประธานมอบ “ตราสัญลักษณ์วันข้าราชการพลเรือน” แก่เจ้าภาพจัดงานวันข้าราชการพลเรือนปีต่อไป (พ.ศ. 2561) หลังจากนั้นจะเป็นพิธีมอบเกียรติบัตรและเข็มเชิดชูเกียรติแก่ข้าราชการพลเรือนดีเด่นและลูกจ้างประจําดีเด่นประจําปี 2559 จํานวน 614 ราย ณ ตึกสันติไมตรี ทําเนียบรัฐบาล
พร้อมกันนี้ ปลัดสํานักนายกรัฐมนตรีได้กล่าวเชิญชวนประชาชนเข้าร่วมงานวันข้าราชการพลเรือน ประจําปี พ.ศ. 2560 และรับบริการด้านต่าง ๆ จากส่วนราชการได้ ในวันที่ 31 มีนาคม 2560 ณ บริเวณตลาดคลองผดุงกรุงเกษม ข้างทําเนียบรัฐบาล ตั้งแต่เวลา 08.30 น. เป็นต้นไป
.....................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ก.อุตฯ ผนึกกำลังค่ายรถยนต์ แสดงเจตจำนงการยกระดับมาตรฐานการระบายมลพิษทางอากาศเป็น Euro 5
วันจันทร์ที่ 11 มีนาคม 2562
ก.อุตฯ ผนึกกําลังค่ายรถยนต์ แสดงเจตจํานงการยกระดับมาตรฐานการระบายมลพิษทางอากาศเป็น Euro 5
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานในพิธีแสดงเจตจํานงการยกระดับมาตรฐานการระบายมลพิษทางอากาศเป็น Euro 5
กรุงเทพฯ : วันนี้ (11 มีนาคม 2562) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานในพิธีแสดงเจตจํานงการยกระดับมาตรฐานการระบายมลพิษทางอากาศเป็น Euro 5 โดยมี นายศิริรุจ จุลกะรัตน์ นางสาวนิสากร จึงเจริญธรรม รองปลัดกระทรวงอุตสาหกรรม และคณะผู้บริหารกระทรวงอุตสาหกรรม เข้าร่วมในพิธี มีนายณัฐพล รังสิตพล ผู้อํานวยการสํานักงานเศรษฐกิจอุตสาหกรรม เป็นผู้กล่าวรายงาน และ  นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม เป็นผู้กล่าวแนวทางการกําหนดมาตรฐานการระบายมลพิษทางอากาศเป็น Euro 5
การยกระดับมาตรฐานการระบายมลพิษทางอากาศเป็น Euro 5 เป็นการประกาศเจตจํานงของบริษัทผู้ผลิตและ ผู้นําเข้ารถยนต์ ได้แก่ Audi, BMW, Isuzu, Mazda, Mercedes-Benz, Mitsubishi, Mini, MG, Nissan, Suzuki, Toyota และ Volvo เพื่อช่วยยกระดับคุณภาพอากาศและสุขภาพให้กับประชาชนทั่วประเทศ แสดงความรับผิดชอบต่อลูกค้าและสังคม ซึ่งคาดว่าจะช่วยลดมลพิษโดยเฉพาะฝุ่นละออง PM ได้ร้อยละ 20 – 25 โดยมีสํานักงานปลัดกระทรวงอุตสาหกรรม สํานักงานมาตรฐานผลิตภัณฑ์อุตสาหกรรม สํานักงานเศรษฐกิจอุตสาหกรรม กรมการขนส่งทางบก กรมควบคุมมลพิษ กรมธุรกิจพลังงาน สถาบันยานยนต์ และคณะสื่อมวลชน ร่วมเป็นสักขีพยาน โดยทางสํานักงานมาตรฐานผลิตภัณฑ์อุตสาหกรรมจะเร่งจัดทํา มอก. การระบายสารมลพิษ ไอเสียจากเครื่องยนต์ให้แล้วเสร็จและมีผลบังคับใช้ ในการปรับมาตรฐานการระบายสารมลพิษจากเครื่องยนต์ให้เทียบเท่า Euro 5 ภายในปี 2564 และเร่งดําเนินการปรับมาตรฐานการระบายสารมลพิษจากเครื่องยนต์ให้เทียบเท่า Euro 6 ภายในปี 2565 ต่อไป
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดี ร่วมกับสำนักงานคณะกรรมการการอุดมศึกษาลงนามบันทึกความเข้าใจการเชื่อมโยงข้อมูลบุคคลที่ศาลมีคำสั่งพิทักษ์ทรัพย์และพิพากษาล้มละลาย
วันอังคารที่ 30 มกราคม 2561
กระทรวงยุติธรรม โดยกรมบังคับคดี ร่วมกับสํานักงานคณะกรรมการการอุดมศึกษาลงนามบันทึกความเข้าใจการเชื่อมโยงข้อมูลบุคคลที่ศาลมีคําสั่งพิทักษ์ทรัพย์และพิพากษาล้มละลาย
สํานักงานคณะกรรมการการอุดมศึกษา (สกอ.) และกรมบังคับคดี ลงนามบันทึกความเข้าใจว่าด้วยการเชื่อมโยงข้อมูลบุคคลที่ศาลมีคําสั่งพิทักษ์ทรัพย์และพิพากษาล้มละลาย
ในวันที่ ๓๐ มกราคม ๒๕๖๑ เวลา ๑๐.๐๐ น. สํานักงานคณะกรรมการการอุดมศึกษา (สกอ.)
และกรมบังคับคดี ลงนามบันทึกความเข้าใจว่าด้วยการเชื่อมโยงข้อมูลบุคคล
ที่ศาลมีคําสั่งพิทักษ์ทรัพย์และพิพากษาล้มละลาย
โดยมีนายขจร จิตสุขุมมงคล รองเลขาธิการคณะกรรมการการอุดมศึกษา
รักษาราชการแทนเลขาธิการคณะกรรมการการอุดมศึกษา
และนางสาวรื่นวดี สุวรรณมงคล อธิบดีกรมบังคับคดี ร่วมลงนามเพื่อเพิ่มประสิทธิภาพในการปฏิบัติงานของทั้งสองฝ่าย
ณ ห้องประชุมคชสาร ๒ ชั้น ๓ อาคารกรมบังคับคดี
นางสาวรื่นวดี สุวรรณมงคล อธิบดีกรมบังคับคดี กล่าวว่า ความร่วมมือกันระหว่าง
กรมบังคับคดี และสํานักงานคณะกรรมการการอุดมศึกษา เป็นการพัฒนาการทํางานร่วมกัน
โดยการเชื่อมโยงข้อมูลที่เป็นข้อมูลสาธารณะเกี่ยวกับบุคคลที่ศาลมีคําสั่งพิทักษ์ทรัพย์ และพิพากษาให้ล้มละลาย
ผ่านระบบสนับสนุนการแลกเปลี่ยนข้อมูลระหว่างคอมพิวเตอร์ผ่านระบบเครือข่าย (Online Web Service)
เพื่อส่งเสริมให้เกิดการมีส่วนร่วมในกระบวนการทํางานของภาครัฐ และเพิ่มประสิทธิภาพในการปฏิบัติงาน
ให้รวดเร็ว สมบูรณ์ ถูกต้องมากยิ่งขึ้น ในบันทึกความเข้าใจในครั้งนี้ สํานักงานคณะกรรมการการอุดมศึกษา
สามารถนําข้อมูลบุคคลที่จะต้องชําระหนี้ตามคําพิพากษาให้แก่สํานักงานคณะกรรมการการอุดมศึกษา
มาตรวจสอบยืนยันข้อมูลกับกรมบังคับคดี และจะเป็นประโยชน์ในการตรวจสอบสถานะของผู้ผิดนัดสัญญารับทุนการศึกษา
จากสํานักงานคณะกรรมการการอุดมศึกษา ซึ่งเป็นการนําระบบอิเล็กทรอนิกส์มาใช้ในการปฏิบัติงาน
เพื่อให้สอดคล้องกับนโยบายของรัฐบาลการพัฒนาสู่ระบบดิจิทัล Thailind ๔.๐
และตามนโยบายของกรมบังคับคดี ภายใต้แนวคิด “LED ๔.๐”
รัฐบาลไทย-ข่าวทำเนียบรัฐบาล-​สธ.พัฒนาโรงพยาบาลเกาะยาวชัยพัฒน์ ดูแลประชาชนในพื้นที่ และนักท่องเที่ยว
วันพฤหัสบดีที่ 19 ตุลาคม 2560
​สธ.พัฒนาโรงพยาบาลเกาะยาวชัยพัฒน์ ดูแลประชาชนในพื้นที่ และนักท่องเที่ยว
กระทรวงสาธารณสุขพัฒนาโรงพยาบาลเกาะยาวชัยพัฒน์ ให้เป็นโรงพยาบาลชุมชนที่ได้มาตรฐาน ให้บริการประชาชนในพื้นที่ รวมถึงนักท่องเที่ยวชาวไทยและต่างประเทศ
กระทรวงสาธารณสุขพัฒนาโรงพยาบาลเกาะยาวชัยพัฒน์ ให้เป็นโรงพยาบาลชุมชนที่ได้มาตรฐาน ให้บริการประชาชนในพื้นที่ รวมถึงนักท่องเที่ยวชาวไทยและต่างประเทศ
วันนี้ (19ตุลาคม2560) นายแพทย์เจษฎา โชคดํารงสุข ปลัดกระทรวงสาธารณสุขและคณะให้สัมภาษณ์ภายหลังตรวจเยี่ยมและติดตามการพัฒนาโรงพยาบาลเกาะยาวชัยพัฒน์ อําเภอเกาะยาว จังหวัดพังงา ว่า ด้วยพระมหากรุณาธิคุณของสมเด็จพระเทพรัตนราชสุดาฯ สยามบรมราชกุมารี ได้พระราชทานพระราชานุมัติงบประมาณมูลนิธิชัยพัฒนาสนับสนุนกระทรวงสาธารณสุขนําไปใช้ปรับปรุงโรงพยาบาลเกาะยาวซึ่งเป็นพื้นที่เกาะห่างไกลให้เป็นโรงพยาบาลชุมชนที่ได้มาตรฐานเหมาะสมกับการให้บริการผู้ป่วยและพระราชทานชื่อว่า “โรงพยาบาลเกาะยาวชัยพัฒน์” โดยกระทรวงสาธารณสุขได้ดําเนินการก่อสร้างและปรับปรุงตัวอาคาร จัดสรรเครื่องมือแพทย์และพัฒนาระบบบริการทั้งด้านการส่งเสริมสุขภาพ ป้องกันควบคุมโรค การดูแลรักษา และระบบการรับ-ส่งต่อผู้ป่วยทางทะเล เพื่อให้บริการทั้งประชาชนในพื้นที่รวมถึงนักท่องเที่ยวชาวไทยและต่างประเทศที่เดินทางมาท่องเที่ยวที่เกาะยาวด้วย
นายแพทย์เจษฎากล่าวต่อว่า อําเภอเกาะยาวเป็นพื้นที่เกาะเป็นสถานที่ท่องเที่ยวที่สวยงาม เป็นแหล่งท่องเที่ยวที่สร้างรายได้ให้จังหวัดและประเทศที่สําคัญ โดยในแต่ละปีจะมีนักท่องเที่ยวทั้งชาวไทยและต่างชาติจํานวนมากทําให้เสี่ยงต่อการเกิดอุบัติเหตุทางทะเล กระทรวงสาธารณสุขได้จัดชุดปฏิบัติการทางแพทย์ฉุกเฉินทางน้ํา พัฒนาศักยภาพระบบการดูแลผู้บาดเจ็บทางทะเลของหน่วยบริการและระบบการส่งต่อผู้ป่วยทางทะเล ในพื้นที่ชายฝั่งทะเล เกาะ และตามแหล่งท่องเที่ยว เพื่อให้สามารถดูแลนักท่องเที่ยวและประชาชนที่เดินทางทางทะเลได้อย่างมีประสิทธิภาพ
โรงพยาบาลเกาะยาวชัยพัฒน์เป็นโรงพยาบาลชุมชนขนาด30เตียง ตั้งอยู่ที่อําเภอเกาะยาว จังหวัดพังงา รับผิดชอบดูแลประชากร12,799คน3,837หลังคาเรือน4,155ครอบครัว รวมถึงนักท่องเที่ยวปีละกว่า300,000คน มีการพัฒนาระบบการส่งต่อทางทะเลผู้ป่วยของเครือข่ายบริการภายในอําเภอเกาะยาวจะใช้ลักษณะไร้ขอบเขต ใกล้ที่ไหนส่งต่อจากที่นั่น ทําให้ผู้ป่วยปลอดภัย ลดภาวะแทรกซ้อน ลดพิการ ลดอุบัติการณ์การเสียชีวิตขณะส่งต่อ
นอกจากนี้โรงพยาบาลเกาะยาวชัยพัฒน์ยังได้รับพระมหากรุณาธิคุณจากสมเด็จพระเทพรัตนราชสุดาฯสยามบรมราชกุมารี พระราชทาน “กองทุนพระราชทานเพื่อสงเคราะห์คนไข้ยากจน” เพื่อเป็นการลดภาระค่าใช้จ่ายของผู้ป่วย และโรงพยาบาลเกาะยาวชัยพัฒน์ก็ได้มีการจัดตั้งกองทุนเพื่อการส่งต่อ/กองทุนน้ํามันซึ่งได้รับการสนับสนุนจากองค์กรปกครองส่วนท้องถิ่นหรือหมู่บ้านซึ่งมีการประสานงานกับกาชาดจังหวัดในการจัดหาเงินกองกลางสําหรับทดรองจ่ายค่าพาหนะในการส่งต่อผู้ป่วยอีกด้วย
รัฐบาลไทย-ข่าวทำเนียบรัฐบาล-กระทรวงอุตสาหกรรม รับมอบตราสัญลักษณ์ “100 ปี ธงชาติไทย ร้อยดวงใจไทยทั้งชาติ”
วันเสาร์ที่ 30 กันยายน 2560
กระทรวงอุตสาหกรรม รับมอบตราสัญลักษณ์ “100 ปี ธงชาติไทย ร้อยดวงใจไทยทั้งชาติ”
กระทรวงอุตสาหกรรม รับมอบตราสัญลักษณ์ “100 ปี ธงชาติไทย ร้อยดวงใจไทยทั้งชาติ” ณ ทําเนียบรัฐบาล
เมื่อวันที่ 28 กันยายน 2560 นายสุรพล ชามาตย์ ผู้ตรวจราชการกระทรวงอุตสาหกรรม เป็นผู้แทนกระทรวงอุตสาหกรรม รับมอบตราสัญลักษณ์ “100 ปี ธงชาติไทย ร้อยดวงใจไทยทั้งชาติ” จากพลเอกประยุทธ์ จันทร์โอชา นายกรัฐมนตรี ณ ทําเนียบรัฐบาล
รัฐบาลไทย-ข่าวทำเนียบรัฐบาล-นายกฯ ประชุมครม.เศรษฐกิจ พิจารณามาตรการช่วยเหลือประชาชน ที่ได้รับผลกระทบจากโควิด-19 ยืนยันพร้อมนำพาประเทศไทยผ่านพ้นวิกฤตให้ได้
วันเสาร์ที่ 14 มีนาคม 2563
นายกฯ ประชุมครม.เศรษฐกิจ พิจารณามาตรการช่วยเหลือประชาชน ที่ได้รับผลกระทบจากโควิด-19 ยืนยันพร้อมนําพาประเทศไทยผ่านพ้นวิกฤตให้ได้
นายกฯ ประชุมครม.เศรษฐกิจ พิจารณามาตรการช่วยเหลือประชาชน ที่ได้รับผลกระทบจากโควิด-19 ยืนยันพร้อมนําพาประเทศไทยผ่านพ้นวิกฤตให้ได้
วันนี้ (6 มี.ค.63) เวลา 09.30 น. ณ ตึกภักดีบดินทร์ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมคณะกรรมการรัฐมนตรีเศรษฐกิจ (ครม.) เศรษฐกิจ ซึ่งภายหลังการประชุม นายกรัฐมนตรีเผยว่า การประชุม ครม.เศรษฐกิจวันนี้ หลายหน่วยงานที่เกี่ยวข้องทั้งหมดได้นําเสนอมาตรการต่าง ๆ โดยสิ่งแรกคือขออย่านําประเด็นเรื่องการให้เงินช่วยเหลือเป็นการชั่วคราวในระยะเวลาเพียงแค่ 2 เดือนมาเป็นประเด็นสําคัญ เพราะมีประเด็นอื่นอีกหลายประเด็นทั้งในภาคประชาชน ผู้ประกอบการ SME มาตรการทางภาษี การเงินการคลังต่าง ๆ หลายมาตรการ อย่างไรก็ตาม ได้มีการเตรียมความพร้อมไว้ วันนี้ต้องแยกแยะให้ออกว่าอะไรคือมาตรการเร่งด่วนชั่วคราว 2 เดือน ซึ่งบางส่วนอยู่ในการทํางานของรัฐบาลอยู่แล้วในเรื่องการบริหารแผนงานโครงการต่าง ๆ ที่จะนํามาเสริม มาตรการวันนี้คือมาตรการบรรเทาลดผลกระทบจากโควิด-19 นอกจากนั้น รัฐบาลยังจะมีมาตรการรองรับปัญหาภัยแล้ง อะไรที่ส่งผลกระทบทั้งทางตรงและทางอ้อมก็ต้องพิจารณาโดยรวมทั้งหมด โดยในส่วนของการให้เงินประชาชน ถ้าดูในต่างประเทศเขาก็ทํา แต่ของเราไม่ได้ทําจํานวนมากขนาดนั้น สิ่งที่เราทําวันนี้ไม่ใช่แค่บัตรสวัสดิการแห่งรัฐ จะต้องมีการขึ้นบัญชีขึ้นทะเบียนใหม่ ให้รวมถึงประชาชนกลุ่มอื่น ๆ ด้วย จึงขอให้เข้าใจให้ครบถ้วน มากบ้างน้อยบ้างก็ต้องยอมรับ เพราะในช่วง 2 เดือนนี้คือปัญหา
นายกรัฐมนตรีกล่าวถึงเรื่องการท่องเที่ยวว่า วันนี้มีข้อมูลมากพอสมควร อะไรที่ลดลงไปก็ต้องช่วยเหลือผู้ประกอบการบ้าง เช่น การช่วยเหลือเรื่องการจัดการประชุมตามโรงแรมต่าง ๆ ที่มีรายได้ลดลง การกู้เงิน Soft Loan ทั้งนี้ ขอให้แยกแยะให้ออก ถ้าจะโจมตีกันทุกเรื่องก็จะไปไม่ได้ เป็นมาตรการระยะสั้น 2 เดือน ไม่ได้แจกเรื่อยเปื่อย ไม่ใช่ว่ารัฐบาลนี้ดีแต่แจกเงิน ต้องเห็นใจคนผู้มีรายได้น้อยที่เขาไม่มีรายได้ ผู้ประกอบการค้าขาย ขายอาหารร้านเล็ก ๆ ต้องดูทั้งหมด ซึ่งเป็นอีกส่วนหนึ่งนอกเหนือจากบัตรสวัสดิการแห่งรัฐที่ขึ้นทะเบียนไว้ วันนี้ต้องมาดูผลกระทบด้วยคนที่ไม่ได้อยู่ในบัตรสวัสดิการแห่งรัฐ ก็ต้องให้อีกทางหนึ่ง ขณะนี้กําลังหาข้อมูลตัวเลขประชาชนอยู่ แต่สรุปว่าจะให้เงินคนละ 1,000 บาทต่อเดือน เรื่องนี้ไม่ใช่ง่าย ไม่ใช่ว่ารัฐบาลทําอะไรไม่เป็นนอกจากแจกเงิน ให้ไปถามประชาชนที่เดือดร้อนบ้าง เมื่อวานตนก็ได้พบปะกับประชาชนหลายภาคส่วน ทั้งผู้มีรายได้น้อย เกษตรกร ประชาชนทั่วไป ธุรกิจท่องเที่ยวต่าง ๆ มาตรการโดยรวมจึงออกมาตรงนี้ก่อน ถ้าอีก 2 เดือนยังมีปัญหาอีก ก็ต้องว่ากันต่อไปเป็นระยะ ๆ ขอให้ไว้ใจกันบ้าง โดยนายกรัฐมนตรีพร้อมจะนําพาประเทศไทยให้ผ่านพ้นวิกฤตเหล่านี้ให้ได้
“ผมยืนยันอย่างแท้จริงว่าผมและคณะรัฐมนตรีทุกคนพร้อมที่จะนําพาพวกเราผ่านพ้นจากวิฤตการณ์ต่าง ๆ ในประเทศไทยเวลานี้ไปให้จงได้ ขอให้ทุกคนช่วยกัน ร่วมมือกัน เมื่อวานนี้มีเรื่องหนึ่งคือประชาชนที่มาพบผม เขาขอให้สื่อที่ลงพาดหัวอะไรที่ร้ายแรงข้างหน้า ขอให้ลดลงหน่อย เพราะเขาก็ห่อเหี่ยวไปเหมือนกัน และทําให้คนไม่ไปซื้อของเขา เขาขอร้องผมมาให้ช่วยบอกกับพวกเราหน่อย” นายกรัฐมนตรีกล่าว
รัฐบาลไทย-ข่าวทำเนียบรัฐบาล-“พาณิชย์” จัดประชุมทางไกลร่วมกับสมาคมผู้ส่งออกข้าวไทย และสมาคมผู้นำเข้าข้าวฮ่องกง ติดตามสถานการณ์การค้าข้าว ช่วงวิกฤตโควิด-19 [กระทรวงพาณิชย์]
วันอังคารที่ 2 มิถุนายน 2563
“พาณิชย์” จัดประชุมทางไกลร่วมกับสมาคมผู้ส่งออกข้าวไทย และสมาคมผู้นําเข้าข้าวฮ่องกง ติดตามสถานการณ์การค้าข้าว ช่วงวิกฤตโควิด-19 [กระทรวงพาณิชย์]
“พาณิชย์” จัดประชุมทางไกลร่วมกับสมาคมผู้ส่งออกข้าวไทย และสมาคมผู้นําเข้าข้าวฮ่องกง ติดตามสถานการณ์การค้าข้าว ช่วงวิกฤตโควิด-19
“พาณิชย์”จัดประชุมทางไกลร่วมกับสมาคมผู้ส่งออกข้าวไทย และสมาคมผู้นําเข้าข้าวฮ่องกง ติดตามสถานการณ์การค้าข้าว เผยฮ่องกงขอบคุณไทยที่ส่งออกข้าวให้ต่อเนื่อง ส่วนไทยยันไม่มีการห้ามหรือจํากัดส่งออก พร้อมจัดส่งข้าวให้เต็มที่ แม้จะเป็นช่วงวิกฤตโควิด-19 ระบุหลังโควิด-19 คลี่คลาย จะเดินหน้าจัดกิจกรรมส่งเสริมข้าวไทยต่อ หวังเพิ่มส่วนแบ่งตลาดให้เพิ่มขึ้นอีก
นายกีรติ รัชโน อธิบดีกรมการค้าต่างประเทศ เปิดเผยว่า กรมฯ ได้จัดการประชุมผ่านระบบวิดีโอ คอนเฟอเรนซ์ กับสมาคมผู้ส่งออกข้าวไทย สมาคมผู้นําเข้าข้าวฮ่องกง และสํานักงานส่งเสริมการค้าในต่างประเทศ ณ เมืองฮ่องกง (สคต. ฮ่องกง) เพื่อติดตามสถานการณ์การค้าข้าวในตลาดฮ่องกง ซึ่งเป็นตลาดส่งออกข้าวหอมมะลิที่สําคัญของไทย หลังจากที่ไม่สามารถจัดคณะผู้แทนการค้าเดินทางไปพบปะหารือกระชับความสัมพันธ์กับผู้นําเข้าข้าวในต่างประเทศได้เพราะการแพร่ระบาดของโรคโควิด-19
โดยการประชุมครั้งนี้ บรรลุวัตถุประสงค์ตามเป้าหมาย โดยสามารถสร้างความเชื่อมั่นทางการค้าข้าวในช่วงสถานการณ์ของการแพร่ระบาดของโรคโควิด-19ได้เป็นอย่างดี ซึ่งกรมฯ จะใช้ช่องทางดังกล่าวติดตามสถานการณ์การค้ากับประเทศผู้นําเข้าข้าวที่สําคัญของไทยในระยะต่อไปด้วย เพราะนายจุรินทร์ ลักษณวิศิษฎ์ รองนายกรัฐมนตรีและรัฐมนตรีว่าการกระทรวงพาณิชย์ ได้ให้นโยบายไว้แล้วว่าต้องเดินหน้ารักษาและขยายตลาดข้าวไปต่างประเทศอย่างต่อเนื่อง
ทั้งนี้ ในการประชุมร่วมกัน ได้มีการติดตามข้อมูลสถานการณ์การผลิตและการค้าในช่วงการแพร่ระบาดโรคโควิด-19 เนื่องจากในช่วงต้นปีที่ผ่านมา ฮ่องกงเกิดปรากฏการณ์Panic Buyingกล่าวคือ ผู้บริโภคชาวฮ่องกงเกิดความวิตกกังวลว่าจะไม่มีข้าวเพียงพอสําหรับการบริโภค จึงซื้อข้าวเพื่อกักตุนเป็นจํานวนมาก ประกอบกับเวียดนามระงับการส่งออกข้าวชั่วคราว ขณะที่ไทยไม่มีมาตรการจํากัดปริมาณการส่งออกข้าว ส่งผลดีให้การนําเข้าข้าวไทยของฮ่องกงในช่วง 4 เดือนของปี 2563 (ม.ค.–เม.ย.) มีปริมาณ 69,339 ตัน เพิ่มขึ้น 27% ครองส่วนแบ่งตลาดข้าวในฮ่องกง 66% โดยเฉพาะข้าวหอมมะลิไทยและข้าวหอมไทย
นายกีรติกล่าวว่า ฮ่องกงได้ขอบคุณไทยที่ส่งออกข้าวให้ฮ่องกงอย่างต่อเนื่อง และมีความเชื่อมั่นว่าไทยมีปริมาณผลผลิตเพียงพอที่จะส่งออกข้าวให้ชาวฮ่องกง ซึ่งได้ยืนยันไปว่ารัฐบาลไทยไม่มีมาตรการจํากัดหรือห้ามการส่งออกข้าวไปต่างประเทศ และขอให้ฝ่ายฮ่องกงเชื่อมั่นว่าไทยมีปริมาณผลผลิตข้าวเพียงพอพร้อมที่จะส่งออกไปฮ่องกง และขอให้ฮ่องกงพิจารณานําเข้าข้าวไทยเพิ่มมากขึ้น
อย่างไรก็ตาม ภายหลังจากที่สถานการณ์การแพร่ระบาดของโควิด-19 ในฮ่องกงดีขึ้น ทาง สคต. ณ เมืองฮ่องกง จะดําเนินการส่งเสริมข้าวไทยผ่านเครือร้านอาหารรายใหญ่ เพื่อประชาสัมพันธ์และรักษาตลาดข้าวไทยในฮ่องกงอีกทางหนึ่งด้วย
ที่ผ่านมา ในแต่ละปีฮ่องกงนําเข้าข้าวประมาณ 327,055 ตัน โดยเป็นข้าวจากไทยประมาณ 190,180 ตันหรือคิดเป็นส่วนแบ่งตลาดข้าวในฮ่องกง 52% โดยไทยเป็นอันดับหนึ่งในส่วนแบ่งตลาดข้าวของฮ่องกงมาโดยตลอดชนิดข้าวที่นําเข้า ได้แก่ ข้าวหอมมะลิไทย ข้าวหอมไทย และข้าวขาว ตามลําดับ
รัฐบาลไทย-ข่าวทำเนียบรัฐบาล-รมว.มท. ​และผู้บริหารระดับสูง ร่วมวางพานพุ่มถวายราชสักการะและลงนามถวายพระพรชัยมงคล เนื่องในวันฉัตรมงคล 4 พฤษภาคม 2563
วันจันทร์ที่ 4 พฤษภาคม 2563
รมว.มท. ​และผู้บริหารระดับสูง ร่วมวางพานพุ่มถวายราชสักการะและลงนามถวายพระพรชัยมงคล เนื่องในวันฉัตรมงคล 4 พฤษภาคม 2563
​รัฐมนตรีว่าการกระทรวงมหาดไทย และผู้บริหารระดับสูง ร่วมวางพานพุ่มถวายราชสักการะและลงนามถวายพระพรชัยมงคล เนื่องในวันฉัตรมงคล 4 พฤษภาคม 2563
วันนี้ (4 พ.ค. 63) เวลา 09.30 น. ที่ห้องแดง อาคารหน่วยราชการในพระองค์ 904 ในพระบรมมหาราชวัง พลเอก อนุพงษ์ เผ่าจินดา รัฐมนตรีว่าการกระทรวงมหาดไทย พร้อมด้วย นางกุลยา เผ่าจินดา คู่สมรส วางพานพุ่มถวายราชสักการะ และลงนามถวายพระพรชัยมงคล เนื่องในวันฉัตรมงคล 4 พฤษภาคม 2563
และเมื่อเวลา 09.00 น. นายฉัตรชัย พรหมเลิศ ปลัดกระทรวงมหาดไทย นําคณะผู้บริหารระดับสูงของกระทรวงมหาดไทย หัวหน้าส่วนราชการระดับกรม หัวหน้าหน่วยงานรัฐวิสาหกิจในสังกัดกระทรวงมหาดไทย วางพานพุ่มถวายราชสักการะ และลงนามถวายพระพรชัยมงคล เนื่องในวันฉัตรมงคล 4 พฤษภาคม 2563 ณ ศาลาสหทัยสมาคม ในพระบรมมหาราชวัง
รัฐบาลไทย-ข่าวทำเนียบรัฐบาล-เฉลิมชัย จับมือคณะกรรมาธิการเกษตรเซี่ยงไฮ้ เร่งผลักดันศักยภาพภาคการเกษตร
วันพุธที่ 20 พฤศจิกายน 2562
เฉลิมชัย จับมือคณะกรรมาธิการเกษตรเซี่ยงไฮ้ เร่งผลักดันศักยภาพภาคการเกษตร
เฉลิมชัย จับมือคณะกรรมาธิการเกษตรเซี่ยงไฮ้ เร่งผลักดันศักยภาพภาคการเกษตร ผ่านการใช้เทคโนโลยีสมัยใหม่ และการฝึกอบรมกลุ่มเกษตรกรรุ่นใหม่
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังเข้าพบหารือกับคณะกรรมาธิการเกษตรเซี่ยงไฮ้ เพื่อหารือแนวทางการพัฒนาภาคการเกษตรร่วมกัน ว่า เซี่ยงไฮ้ให้ความสําคัญกับภาคการเกษตรมาก โดยมีนโยบายหลักในการนําเทคโนโลยีสมัยใหม่มาใช้ในภาคเกษตรในทุกมิติ ตั้งแต่การบริหารจัดการน้ําและดิน การคัดเลือกพันธุ์ การปลูก การดูแลและการเก็บเกี่ยว เพื่อให้ใช้พื้นที่เกษตรน้อยแต่ได้ผลผลิตมาก โดยเน้นการฝึกอบรม ให้ความรู้ แก่เกษตรกรรุ่นใหม่ การผลักดันการจ้างงาน การบริหารจัดการรายได้ให้เกษตรกรรายบุคคล และการให้สวัสดิการด้านสุขภาพต่าง ๆ เพื่อดึงแรงงานกลับภาคการเกษตร แก้ไขปัญหาขาดแคลนแรงงานจากปัญหา Aging Society นอกจากนี้ ยังเน้นในเรื่องการรวมกลุ่มพื้นที่ในทําการเกษตรแบบแปลงใหญ่ ระบบสหกรณ์ และสินค้าเกษตรปลอดภัยที่ลดการใช้สารเคมีและยาปราบศัตรูพืช
สําหรับประเทศไทยมีนโยบายปฏิรูปภาคการเกษตรที่สอดคล้องกับแนวทางของจีน อาทิ การนําเทคโนโลยีมาใช้ในภาคเกษตรผ่านการฝึกอบรมเกษตรกรที่อายุไม่เกิน 45 ปี นโยบายตลาดนําการผลิตผ่านระบบสหกรณ์ และการทํา Zoning พื้นที่เกษตร โดยฝ่ายไทยมุ่งเน้นในเรื่องสินค้าเกษตรปลอดภัย และการปรับปรุงมาตรฐานการตรวจสอบสินค้าเกษตร เพื่อเพิ่มความมั่นใจให้กับผู้บริโภค
อย่างไรก็ตาม ทั้งสองฝ่ายมีความยินดีที่จะมีความร่วมมือกันในด้านการแลกเปลี่ยนเทคโนโลยี และการฝึกอบรมระหว่างเกษตรกรของสองประเทศ ซึ่งเทคโนโลยีสมัยใหม่ และการให้องค์ความรู้แก่เกษตรกร ถือเป็นปัจจัยสําคัญในการพัฒนาภาคการเกษตร ซึ่งสองฝ่ายพร้อมจะมีการแลกเปลี่ยนระหว่างกันในเร็ววันนี้
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รัฐมนตรีช่วยเกษตรฯ ชี้แจงแนวทางการดำเนินงานโครงการสนับสนุนสินเชื่อเพื่อการส่งเสริมการเลี้ยงสัตว์และกิจการที่เกี่ยวเนื่อง
วันจันทร์ที่ 13 มกราคม 2563
รัฐมนตรีช่วยเกษตรฯ ชี้แจงแนวทางการดําเนินงานโครงการสนับสนุนสินเชื่อเพื่อการส่งเสริมการเลี้ยงสัตว์และกิจการที่เกี่ยวเนื่อง
รัฐมนตรีช่วยเกษตรฯ ชี้แจงแนวทางการดําเนินงานโครงการสนับสนุนสินเชื่อเพื่อการส่งเสริมการเลี้ยงสัตว์และกิจการที่เกี่ยวเนื่อง หวังเพิ่มขีดความสามารถด้านปศุสัตว์ไทย และฟื้นฟูอาชีพแก่เกษตรกร
รัฐมนตรีช่วยเกษตรฯ ชี้แจงแนวทางการดําเนินงานโครงการสนับสนุนสินเชื่อเพื่อการส่งเสริมการเลี้ยงสัตว์และกิจการที่เกี่ยวเนื่อง หวังเพิ่มขีดความสามารถด้านปศุสัตว์ไทย และฟื้นฟูอาชีพแก่เกษตรกร
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เปิดเผยภายหลังการประชุมชี้แจงแนวทางการดําเนินงานโครงการสนับสนุนสินเชื่อเพื่อการส่งเสริมการเลี้ยงสัตว์และกิจการที่เกี่ยวเนื่อง ระหว่างกระทรวงเกษตรและสหกรณ์ โดยกรมปศุสัตว์ และธนาคารเพื่อการเกษตรและสหกรณ์การเกษตร ณ เทศบาลตําบลเชียงดาว อ.เชียงดาว จ.เชียงใหม่ ว่า โครงการดังกล่าว เป็นโครงการที่ส่งเสริมการเลี้ยงสัตว์ ได้แก่ โคเนื้อ กระบือ แพะเนื้อ และไก่พื้นเมือง รวมถึงกิจการที่เกี่ยวเนื่อง เพื่อเพิ่มขีดความสามารถด้านปศุสัตว์ไทย และส่งเสริมการเลี้ยงสัตว์ให้มีระบบการป้องกันโรคที่มีประสิทธิภาพและได้มาตรฐาน รวมทั้งฟื้นฟูอาชีพแก่เกษตรกร บรรเทาความเดือดร้อนเสียหายอันเกิดจากภัยธรรมชาติ และผลกระทบจากราคาพืชผลตกต่ํา เพื่อเป็นการสร้างทางเลือกให้แก่เกษตรกร
สําหรับโครงการสนับสนุนสินเชื่อเพื่อการส่งเสริมการเลี้ยงสัตว์และกิจการที่เกี่ยวเนื่อง ในเบื้องต้นมีเป้าหมายเป็นกลุ่มเกษตรกรและวิสาหกิจชุมชน 40,000 รายในพื้นที่ทั่วประเทศ โดยเกษตรกรต้องจัดซื้อพันธุ์ตามคุณลักษณะที่กรมปศุสัตว์กําหนด พร้อมกันนี้รัฐบาลจะสนับสนุนค่าอาหารสัตว์ สนับสนุนเบี้ยประกันภัย และสนับสนุนบ่อบาดาลเพื่อการเกษตร ทั้งนี้ สําหรับพื้นที่จังหวัดเชียงใหม่และพื้นที่ใกล้เคียง มีเกษตรกร ผู้แทนเกษตรกร และวิสาหกิจชุมชน ให้ความสนใจและร่วมรับฟังรายละเอียดของโครงการฯ กว่า 800 ราย
"รัฐบาลให้ความสําคัญต่อชีวิตความเป็นอยู่ของพี่น้องเกษตรกร จึงมีแนวทางเพื่อช่วยให้พี่น้องเกษตรกรสามารถเข้าถึงแหล่งเงินทุนได้ อีกทั้งยังเป็นการฟื้นฟูอาชีพการเกษตรให้มีความมั่นคงและเกษตรกรมีรายได้เพิ่มมากขึ้น ซึ่งโครงการดังกล่าว เป็นโครงการที่ให้เกษตรกรกู้เงินในอัตราดอกเบี้ย 0.01%ต่อปี เช่น การกู้เงิน 1,000,000 บาท ในอัตราดอกเบี้ย 100 บาท/ปี เป็นต้น โดยมีระยะเวลาดําเนินโครงการ 3 ปี และตั้งใจว่า 4 เดือนหลังจากนี้ เกษตรกรจะต้องมีรายได้ ซึ่งการดําเนินการต่าง ๆ นั้นจะต้องมีตลาดที่แน่นอนและมีการขึ้นทะเบียนที่ถูกต้องด้วย อย่างไรก็ตาม การมาชี้แจงแนวทางให้พี่น้องน้องเกษตรกรรับฟังในวันนี้ หวังว่าจะเป็นแนวทางที่จะพัฒนาด้านการเลี้ยงสัตว์ให้มีศักยภาพ เกษตรกรสามารถประกอบอาชีพการเลี้ยงสัตว์ได้อย่างมั่นคงและยั่งยืนต่อไป" นายประภัตร กล่าว
กลุ่มงานโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews60@gmail.com
moac58@gmail.com
www.moac.go.th
www.facebook.com/kasetthai